**Martin Höllwarth** (sündinud 13. aprillil 1974 Schwazis) on endine Austria suusahüppaja. 

Aprillist 2008 kuni sügiseni 2009 oli ta Eesti suusahüppajate koondise peatreener.

Höllwarth tõusis maailma suusahüppajate tippu maailma karikasarja 1991/1992 hooajal, kui ta tuli nelja hüppemäe turneel üldarvestuses teisele kohale ja sai 1992. aasta olümpiamängudel Albertville'is hõbemedali nii normaalmäel, suurel mäel kui ka meeskonnavõistluses. Järgmistel hooaegadel Höllwarthil nii hästi ei läinud, alles 1998. aasta OM-il Naganos võitis ta meeskonnavõistluses pronksmedali. 

Maailmameistrivõistlustel on Höllwarth tulnud meeskonnavõistluses kolm korda maailmameistriks ja võitnud kaks pronksmedalit. Lisaks on tal individuaalne pronksmedal 2001. aasta maailmameistrivõistlustelt Lahtis. Nelja hüppemäe turneel sai ta üldarvestuses teise koha 2003/2004 ja 2004/2005 hooajal ning kolmanda koha 2001/2002 hooajal.

Maailma karikasarjas on Höllwarth võitnud kaheksa etappi ja jõudnud 29 korda poodiumile. Nelja hüppemäe turneel sai ta ühe etapivõidu 2005. aasta jaanuaris Bischofshofenis.

Höllwarth lõpetas sportlaskarjääri 2008. aasta kevadel. Sama aasta 12. aprillil kinnitas Eesti Suusaliit ta suusahüppajate peatreeneriks, kuigi ta polnud päevagi treenerina töötanud, kui mitte arvestada seda, et ta oli viimasel viiel hooajal iseennast juhendanud. 

17. septembril 2009 otsustas Eesti Suusaliit eelkõige rahapuuduse tõttu koostöö Martin Höllwarthiga lõpetada.

Saavutused
----------

###  Olümpiamängudel

* 1992 Prantsusmaa Albertville'is
	+ Hõbe hõbemedal normaalmäel (K-90)
	+ Hõbe hõbemedal suurel mäel (K-120)
	+ Hõbe hõbemedal meeskonnavõistluses suurel mäel (K-120)
* 1998 Jaapan Naganos
	+ Pronks pronksmedal meeskonnavõistluses suurel mäel (K-120)

### Maailmameistrivõistlustel

* 2001 SoomeLahtis
	+ Kuld **maailmameister** meeskonnavõistluses normaalmäel (K-90)
	+ Pronks pronksmedal normaalmäel (K-90)
	+ Pronks pronksmedal meeskonnavõistluses suurel mäel (K-116)
* 2005 Saksamaa Oberstdorfis
	+ Kuld **maailmameister** meeskonnavõistluses normaalmäel (HS-100)
	+ Kuld **maailmameister** meeskonnavõistluses suurel mäel (HS-137)

### Juunioride maailmameistrivõistlustel

* 1991 Saksamaa Reit im Winklis
	+ Kuld **juunioride maailmameister** normaalmäel (K-70)
* 1992 Soome Vuokattis
	+ Pronks pronksmedal normaalmäel (K-80)

### Maailma karikasarjas

#### Maailma karikasarja etapivõidud

Martin Höllwarth osales 307 korda maailma karikasarja etappidel ja jõudis poodiumile 29 korral, millest 8 korda kõige kõrgemale astmele. 

| Jrk-nr | Aasta | Kuupäev | Koht | Riik | Ala |
| --- | --- | --- | --- | --- | --- |
| 1. |  1992 |  10. jaanuar | Predazzo  |  Itaalia | normaalmägi |
| 2. | 1992  | 19. detsember  | Sapporo  |  Jaapan | normaalmägi |
| 3. |  1997  | 1. veebruar  | Willingen  |  Saksamaa | suur mägi (K-120) |
| 4. | 2002  | 7. detsember  | Trondheim  |  Norra | suur mägi (K-120) |
| 5. | 2002  |  14. detsember | Titisee-Neustadt  |  Saksamaa | suur mägi (K-120) |
| 6. | 2002  | 15. detsember  |  Titisee-Neustadt |  Saksamaa | suur mägi (K-120) |
| 7. | 2004  | 18. jaanuar  | Zakopane  |  Poola | suur mägi (K-120) |
| 8. |  2005 |  6. jaanuar |  Bischofshofen |  Austria | suur mägi (HS-140) |

### Nelja hüppemäe turnee

* 2. koht: 1991–1992, 2003–2004, 2004–2005
* 3. koht: 2001–2002

Välislingid
-----------

* Martin Höllwarth FIS-i kodulehel (inglise)
* Intervjuu Martin Höllwarthiga Eesti Päevalehes
* Martin Höllwarthi pressikonverents ETV vahendusel